Raad beslis gou oor Tim Noakes | Netwerk24
21 April 2017 07:04
Tim NoakesFoto: Loanna HoffmannDie Raad vir Gesondheidsberoepe van Suid-Afrika (RGBSA) sal na verwagting Vrydag ’n beslissing maak in die verhoor van prof. Tim Noakes. Noakes, wie se boek The Real Meal Revolution ’n lae koolhidrate en hoë vet (LCHF) dieet ondersteun, is voor die RGBSA geroep nadat ’n klag teen hom gelê is deur Claire Julsing-Strydom, die voormalige hoof van die Vereniging vir Dieetkunde in Suid-Afrika.Die klag is aangespoor deur ’n twiet wat Noakes aan Pippa Leenstra gestuur het, nadat sy vir advies gevra het oor voeding vir babas en borsvoeding. In haar twiet het sy Noakes gevra of die dieet gepas is vir ma’s wat borsvoed. Sy was bekommerd dat babas winderig kan word as die ma baie suiwelprodukte en blomkool eet.Noakes het haar aangeraai om die kind te voed en gewoond te maak aan LCHF-kosse, wat hy as “regte” kos beskryf het. “Baba eet nie die suiwel en blomkool nie. Net baie gesonde hoë-vet borsmelk,” lui sy twiet. Die RGBSA het in Oktober verkeerdelik ’n verklaring uitgereik waarin hy sê Noakes is skuldig bevind aan onprofessionele optrede. Die verklaring is vinnig teruggetrek en die raad het om verskoning gevra. Michael van der Nest, Noakes se prokureur, het aangevoer dat in die huidige saak daar geen bewyse is om te wys dat enige persoon benadeel is nie. Noakes het geen dokter/pasiënt verhouding met Leenstra nie en het haar nie mediese advies gegee nie. - News24